
ДОКЛАДНА ЗАПИСКА

ОТ Д-Р ЛОРИС МАНУЕЛЯН, ЗАМ-КМЕТ ЗСДС ПРИ ОБЩИНА БУРГАС

Относно: Избор на управител на “КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД       



	УВАЖАЕМИ ОБЩИНСКИ СЪВЕТНИЦИ,
	
На основание Решение на Общински съвет – Бургас по т.10 от дневния ред  на заседание, проведено на 19.12.2017г. /Протокол № 36/ и в изпълнение изискванията на Наредба № 9/26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения /Наредбата № 9/, е проведен конкурс за избор на Управител на “КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД,  ЕИК 000053191     .
Със Заповед № 425/ 20.02.2018 г. на Йорданка Бенова – Ананиева за Кмет на Община Бургас съгл. Заповед № 400/ 16.02.2018 г. е назначена комисия в състав:
Председател: Д-р Антонио Христов Душепеев, магистър по медицина - общински съветник;
Заместник-председател: Д-р Лорис Мануелян, Зам.-кмет „Здравеопазване, социални дейности и спорт“ при Община Бургас;
Секретар: Златина Георгиева – Директор на дирекция „Правно-нормативно обслужване“ при Община Бургас;
Членове:
Д-р Вергиния Цанова, Зам.-директор на РЗИ-Бургас;
Костантин Луков, правоспособен юрист - общински съветник.
Резервни членове:
Ивелина Стратева – Директор на дирекция “Икономика и стопански дейности”
Тодор Вълчев – Гл. юрисконсулт, дирекция „Социални дейности, здравеопазване и спорт“ при Община Бургас.
Поради обективна невъзможност да вземе участие в заседанията на комисията нейният секретар Златина Георгиева е заместена от резервния член Тодор Вълчев.
Въз основа на публикувано обявление за провеждане на конкурса и в срока за подаване на документи са постъпили 7 заявления за участие:
1. Заявление с вх. № 94-01-5690/ 14.02. 2018 г., 14:55 часа, от д-р Христо Дечев Дечев;
2. Заявление с вх. № 94-01-6002/ 16.02. 2018 г., 11:12 часа, от д-р Евгени Евтимов Гяуров
3. Заявление с вх. № 94-01-6098/ 16.02. 2018 г., 16:25 часа, от д-р Николай Веселинов Киселков;
4. Заявление с вх. № 94-01-6213/ 19.02. 2018 г., 11:27 часа, от проф. д-р Христо Стоянов Бозов;
5. Заявление с вх. № 94-01-6256/ 19.02.2018 г., 12:45 часа, от д-р Стоян Филипов Стоянов;
6. Заявление с вх. № 94-01-6273/ 19.02. 2018 г., 13:19 часа, от д-р Тодор Славов Ангелов;
7. Заявление с вх. № 94-01-6278/ 19.02. 2018 г., 13:30 часа, от д-р Десимир Стефанов Стоянов
На 20.02.2018 г. /вторник/, от 14:30 часа, в централната сграда на Община Бургас, находяща се на ул. Александровкса № 26, ет. 3, ст. 308, се състоя заседание на комисията за провеждане на конкурс за избор на управител на “КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД. Заседанието беше продължено на 22.02.2018 г. /четвъртък/, от 08:30 часа на същото място. След окончателна проверка на документите за допустимост следващия етап на конкурса бяха допуснати всички кандидати
На 22.02.2018 г./четвъртък/ от 09:30 часа, на заседание на Комисията пристъпи към втория етап на конкурса - разглеждане на програмите на кандидатите, спазвайки изискванията на чл. 8, ал.1 от Наредбата № 9, а именно: покани кандидатите по реда на постъпване на заявленията им за участие, отвори пликовете с разработките в присъствието на кандидатите и след като се запозна с тях, ги оцени по посочените в чл.8, ал.3 от Наредбата № 9 критерии.
Оценките за разработките на комисията, формирани като средноаритметично от оценките, поставени в индивидуални оценителни листи от всеки член на комисията за всеки от посочените критериите, са както следва: д-р Христо Дечев Дечев – 4.50; д-р Евгени Евтимов Гяуров – 4.25; д-р Николай Веселинов Киселков – 4.25; проф. д-р Христо Стоянов Бозов – 5.50; д-р Стоян Филипов Стоянов – 4.75; д-р Тодор Славов Ангелов – 4.50; д-р Десимир Стефанов Стоянов – 5.
На основание чл. 8, ал. 3 от Наредба № 9 кандидатите д-р Евгени Евтимов Гяуров и д-р Николай Веселинов Киселков не бяха допуснати до третия етап на конкурса, за което бяха лично уведомени. 
Комисията пристъпи към третия етап от конкурса - събеседването с допуснатите кандидати по реда на постъпването на техните заявления. Комисията оцени всеки един кандидат по посочените в чл. 8, ал. 4 от Наредбата критерии, както следва: д-р Христо Дечев Дечев – 4.25; проф. д-р Христо Стоянов Бозов – 5.50; д-р Стоян Филипов Стоянов – 4.50; д-р Тодор Славов Ангелов – 4.75; д-р Десимир Стефанов Стоянов – 5.
Предвид изложеното и на основание чл. 8, ал. 6, чл.10, ал. 1 и чл. 11, ал. 2 от Наредба Наредба № 9 комисията предлага за одобрение от Общински съвет - Бургас кандидата, класиран на първо място, и класирането по ред на следващите участници: а именно:
На първо място: проф. д-р Христо Стоянов Бозов със средноаритметична оценка от разработката му и от проведеното събеседване – 5.50;
На второ място: д-р Десимир Стефанов Стоянов със средноаритметична оценка от разработката му и от проведеното събеседване – 5.00;
На трето място: д-р Стоян Филипов Стоянов и д-р Тодор Славов Ангелов, като и двамата са със средноаритметична оценка от разработките им и от проведеното събеседване – 4.63.
На основание чл. 8, ал. 6 от Наредбата, д-р Христо Дечев Дечев не e класиран, предвид средноаритметичната оценка от разработката му и от проведеното събеседване – 4.38.
На основание чл. 8, ал. 3 от Наредбата кандидатите д-р Евгени Евтимов Гяуров и д-р Николай Веселинов Киселков не бяха допуснати до третия етап на конкурса предвид средноаритметичната оценка от разработката на всеки от тях – 4.25, и двамата не са класирани.
Работата на комисията са обективирани в Протокол /22.02.2018 г. и Протокол №2/ 26.04.2016 г.


Предвид изложеното и на основание  чл.137, ал.1, т.5 от Търговския закон, чл. 12, ал. 1, т. 14 и чл. 25, ал. 3 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, чл. 8, ал. 6 и чл. 11, ал. 2 от Наредба № 9/ 26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения, предлагам Общински съвет – Бургас, да вземе следното



Р Е Ш Е Н И Е:
І. Утвърждава предложеното от комисията, назначена със Заповед № 425/ 20.02.2018 г. на Йорданка Бенова – Ананиева за Кмет на Община Бургас съгл. Заповед № 400/ 16.02.2018 г., класиране от проведен конкурс за възлагане управлението на “КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД,  ЕИК 000053191:
На първо място: Проф. д-р Христо Стоянов Бозов със средноаритметична оценка от разработката му и от проведеното събеседване – 5.50;
На второ място: д-р Десимир Стефанов Стоянов със средноаритметична оценка от разработката му и от проведеното събеседване – 5.00;
На трето място: д-р Стоян Филипов Стоянов и д-р Тодор Славов Ангелов, като и двамата са със средноаритметична оценка от разработките им и от проведеното събеседване – 4.63.
На основание чл. 8, ал. 6 от Наредбата, д-р Христо Дечев Дечев не e класиран, предвид средноаритметичната оценка от разработката му и от проведеното събеседване – 4.38.
На основание чл. 8, ал. 3 от Наредбата кандидатите д-р Евгени Евтимов Гяуров и д-р Николай Веселинов Киселков не бяха допуснати до третия етап на конкурса предвид средноаритметичната оценка от разработката на всеки от тях – 4.25, и двамата не са класирани.
II. Избира Проф. д-р Христо Стоянов Бозов, ЕГН 6009038883, притежаващ: диплома за висше образование № 001276/ 1986 г.  за придобиване на специалност „Лекар“, издадена от Медицинска академия Висш медицински институт гр. Варна; диплома № 38473/ 1991 г. за призната специалност „Анестезиология и реанимация“ от Медицинска академия, София; свидетелство за призната специалност „Военна токсикология“, Серия А, № 000065 от Военноморска академия , Рег. № 013641/ 2008 г.; диплома за висше образование , образователно-квалификационна степен „Магистър“, специалност „Здравен мениджмънт“, професионална квалификация „Мениджър“, рег. № 229/ 2004 г., сериен № 022162, Медицински университет „Проф. д-р Параскев Стоянов“, гр. Варна.
ІІ. Определя възнаграждение на управителя, както следва: месечно възнаграждение в размер на 300 на сто от отчетната средна месечна брутна работна заплата в лечебното заведение. 
ІІІ. Възлага на Кмета на Община Бургас да сключи с избрания управител договор за възлагане управлението на КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД,  ЕИК 000053191, съгласно утвърдения образец с Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас.

Приложение:  Протокол № от 22.02.2018 г. и Протокол №2 от 26.02.2018 г. на комисията за избор на  управител на КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД.




С уважение,
Д-Р ЛОРИС МАНУЕЛЯН
ЗАМЕСТНИК-КМЕТ ЗСДС

